متحدو ایالتونو که څه هم په مشخص ډول د افغان ښځو یادونه نه ده کړې، خو په تېرو دوو لسیزو کې یې په هره برخه کې د افغان ښځو د پیاوړي کېدو لپاره ډېرې هڅې او لګښتونه کړي دي۔

د ښځو پر وړاندې د تاوتریخوالي د پای ته رسېدو دغه شپاړس ورځنۍ کمپاین د نومبر له ۲۵مې، د ملګرو ملتونو له خوا د ښځو پر وړاندې د تاوتریخوالي د له منځه وړلو د ورځې له نمانځلو سره هممهاله پیل شوی او د ډسمبر تر لسمې نېټې پورې به دوام کوي۔

د ملګرو ملتونو د سرمنشي او د ملګرو ملتونو د ښځو د ادارې له خوا دغه کمپاین چې په ۲۰۰۸ کال پیل شوی، هدف یې په نړۍ کې د ښځو او نجونو پر وړاندې د تاوتریخوالي له منځه وړل دي۔

دغه کمپاین همدارنګه په دې برخه کې د عامه پوهاوي د لوړولو، د ملاتړ زیاتوالی او د ننګونو په اړه بحثونو او حل لارو ته د فرصتونو برابرولو لپاره د یوه نړیوال اقدام غوښتنه کوي